Зы хъужынщ ди къуэпсыр

Ди Тхьэу тхьэшхуэ, уэ къэхъумэ
Ди адыгэ лъэпкъыр…
Дунеишхуэм – жьэгъуи, къуми
Щикъухьащ ди жэпкъыр

КъыхэгъыкIыу зэман пасэм,
ШыкIэпшынэр магъыр.
Дунейпсо Адыгэ Хасэм
ИреIэт ди макъыр,

ИреIэт адыгэ лIыгъэр,
Адыгагъэ лъагэр…
КъыттепсэхукIэ Кавказ дыгъэр
Тхъумэжа ди лъахэр…

Ди тхьэу тхьэшхуэ, псэуныгъэрт
Дэ ди лъэпкъ хъуэпсапIэр,
Къыдамыдзу мафIэ лыгъэр
Къидмыхат сэр сампIэм.

ЛъэныкъуиткIэ ажал мащэр
Дэ къытхуагъэфащэрт.
ЯхуэмылIэу къэна мащIэр
Хышхуэм хагъэщащэрт.

Месыр адыгэлI шу закъуэ
Хэкум щхьэ ет и псэр,
Ауэ мыкIуэда ди лIакъуэ -
Зы хъужынщ ди къуэпсыр.

(БжыныкIэ Мухьэб)